Hoppip - Wikipedija

# Hoppip

### Izvor: Wikipedija

Hoppip
Opći podaci
Japansko ime | ハネッコ, Hanekko
Redni broj | 187
Generacija | druga
Vrsta | Travnati/Leteći
Stupanj | Osnovni stupanj
Razvio se iz | -
Razvija se u | Skiplooma
Razvoj | stjecanjem iskustva
Visina | 0.4 m
Težina | 0.5 kg
Sposobnost | Klorofil (Chlorophyll)/Lisnati čuvar (Leaf Guard)

Hoppip je jedan od 493 fiktivne vrste Pokémona iz Pokémon franšize – videoigara, animiranih serija, manga stripova, TCG–a i ostalih medija kojima je tvorac Satoshi Tajiri.

Ime "Hoppip" kombinacija je riječi "hop", što znači skakati na malene udaljenosti, i "pip" = malene sjemenke unutar voća. Imena Hoppipovih evolucijskih lanaca, Hoppip, Skiploom i Jumpluff, dolaze od riječi koje imaju značenje skakanja visoko na malene udaljenosti. Njihova su imena igra riječi engleske fraze "A hop, a skip, and a jump away", i sve tri fraze predstavljaju skakanje.

## [uredi] Biološke karakteristike

Hoppip je maleno, okruglo biće, sa dva duga lista koja mu izbijaju na vrhu glave. Imaju malene ruke i noge, s velikim ušima nerazmjernima za njihovo tijelo, koje koriste za osluškivanje vjetra. Hoppip ima veoma lagano tijelo i osjetljiv je na snažne vjetrove. Kada Hoppip osjeti približavanje oluje, zakačit će se svojim listovima za listove ostalih Hoppipa u nastojanju da ga vjetar ne otpuše. Ako se Hoppip nađe sam tijekom oluja, pokušat će se uhvatiti za tlo svojim malenim nožicama da ga vjetar na bi otpuhao. Unatoč opasnostima s kojima se Hoppip suočava na snažnim vjetrovima, uživa u nježnim povjetarcima i može lebdjeti na najsmirenijim vjetrovima te ovako nošen može prevaliti velike udaljenosti.

## [uredi] U videoigrama

Hoppipa se može uhvatiti u divljini u Pokémon Gold, Silver i Crystal videoigrama. Hoppipa se može uhvatiti i u Pokémon XD: Gale of Darkness, u Poké-Oazi. U Pokémon FireRed i LeafGreen, Hoppipa se može uhvatiti na raznim mjestima na Sevii Otocima.

Hoppip je Travnati/Leteći Pokémon, pa zbog toga dobiva slabost na Kamene Pokémone (iako i dalje može učiniti veliku štetu na njima sa svojim Travnatim napadima) i dvostruku slabost na Ledene Pokémone, zbog svog dvostrukog tipa. Hoppipove su sve statistike prilično očajne, ali Hoppip može evoluirati dva puta, prvo u Skiplooma, a zatim u Jumpluffa. Svaki puta kada Hoppip evoluira, njegove se statistike poboljšaju, što navedeni problem čini manje važnim.

## [uredi] U animiranoj seriji

Hoppip je imao više sporednih uloga u seriji. Jedino značajnije pojavljivanje u seriji bilo je u epizodi 139, kada Ash i društvo naiđu na trenericu Mariah, koja koristi Hoppipe da bi predvidjela vrijeme. James, član Tima Raketa, nakratko je imao Hoppipa u epizodi 360, kada je bio u gradu Fortree. Prodao mu ga je prodavač Magikarpa. Hoppip je bio maskiran kao Chimecho, no odletio je čim je James shvatio da nije pravi.

Dobavljeno iz "http://hr.wikipedia.org../../../h/o/p/Hoppip.html"

Kategorije: Travnati Pokemoni | Leteći Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- English
- Italiano
- 日本語